Няма да им се дадем! – Барикада\nНяма да им се дадем!\nСонди за добив на руда реват край панагюрско селце. Някой обаче не е наясно с картинката. Сондите веднъж вече бяха спрени. И няма как да се преборят с непокорните хора\nПопинци – в този ли красив край трябва да има сонди? Снимка: фейсбук група на селото\nНа десетина километра югоизточно от Панагюрище се намира китно селце. Казва се Попинци. Край него няма кой знае какви какви забележителности, освен природата. Тя е особено очарователна в ранна есен, когато меките златисти цветове сменят зелената дреха на околните хълмове. Покатериш се върху тях – виждаш или Родопите, или Рила, или се изкушаваш да се втурнеш навътре към най-скритата пазва на Средна гора. Точно край това селце, сред тези баири, върху тези поляни, насред тази свобода и омая, се придвижват тежки машини. Бумтят и реват. Те носят сонди. За да дупчат земята.\nКазусът е стар. Но бе възобновен преди няколко дни. Попинци е върху Панагюрския руден район – къс земя, превърнал се в ,,столица“ на добивната промишленост в България. Съответно и замърсяван многократно.\nКрай Попинци има и злато.\nСондите обаче все още не са стъпили, макар многократно да са напирали да захапят този китен български край. През 2006 г. селцето им даде успешен отпор. След серия люти протести, включително чрез физически сблъсъци, и по време, когато референдумите не бяха на мода, бе организирано местно допитване – за златодобивен проект. Хората категорично го отхвърлиха. Сега тези непокорни българи са твърдо решени да спрат ново дупчене на земята, този път за медна руда.\nИнвеститор, както може да се очаква, е „Асарел-Медет. На 19 април в кметството на село Попинци постъпва информация за намерение на дружеството, внесено и в общинския съвет на Панагюрище. Става дума за 11 геоложки сондажа върху 480 кв. метра в участък „Коминското чукарче“ в землището на селото. Дейността е проучвателна, скрепена е с договори с Министерството на енергетиката и на екологията. Касае се за открит рудник. Някой обаче не е познал. Хич не е наясно с картинката. Буквално за часове е\nсформирано местно опълчение, което въстава срещу проекта.\nГневът е толкова силен, че пет дни по-късно след обсъждане в общината кметът на Панагюрище Никола Белишки е принуден да оттегли точката от дневния ред, с която на предстоящата сесия местният парламент трябваше да позволи ползване на терена. Това обаче не успокои хората. ,,,,Асарел“ хич да не си правят труда, просто да се откажат“, провикна се жител на Попинци на обсъждането. Подкрепи го и друг. Най-бойна обаче е кметицата Стоянка Ставрева. ,,Обръщам към всички жители за активно изразяване на мненията – за или против намеренията на ,,Асарел-Медет“ АД, както в социалната мрежа, така и на място в кметството в дните петък и понеделник, като ще застана твърдо зад решението на преобладаващото мнозинство“, написа тя във ,,Фейсбук“. Макар точката да бе оттеглена от дневния ред на съвета, отпорът продължава да е лют. На 1 май ще има шествие в селото, но не заради празника на труда, а срещу проекта. ,,Площта обхваща землището на с. Попинци, включително местност „Петелово“, към която знаем, че има интереси от много години. Веднъж вече се преборихме за живота и здравето на нас и нашите деца. Възнамеряваме и този път да направим всичко възможно Попинци да не се превърне в едно от многото изчезващи села в България. В региона има вече достатъчно действащи и недействащи (но не и безвредни) мини, които тровят водата, почвата и въздуха ни.\nОткриването на още един рудник би било равносилно на екологична катастрофа.\nВсички знаем за завишения брой онкологични, белодробни и алергични заболявания. сред възрастни и деца в общината. Ние, попинчани, не искаме заради икономически интереси да жертваме живота и здравето си! Нека се обединим и покажем, че сме готови за борба!“, се казва във възванието за протест.\nКметът Белишки настоява компанията и хората в Попинци да се разберат. А версията на ,,Асарел-Медет“ гласи, че иска диалог и не желае разделение сред хората в селото. То пък сякаш има разделение?! Ето още от становището на фирмата: ,,Програмата включва пълна техническа и биологична рекултивация след геоложките дейности. За бъдеща разработка и експлоатация може да се говори едва след изготвяне на геолого-икономическа оценка. Извършването на сондажни дейности\nне крие никакви рискове за здравето на населението, за въздуха, водите, почвите,\nза земеделските и други дейности в района. „Асарел-Медет“АД гарантира, че ще изпълни всички нормативни изисквания и ще осигури всички необходими средства за пълна техническа и биологична рекултивация на всички частично нарушени от геоложките проучвания терени. „Асарел-Медет“АД има финансовите възможности, професионалната експертиза и социалната отговорност да инвестира в провеждането на съвременни геоложки проучвания в Панагюрски руден район. Това съответства на стратегическите цели за дългосрочно устойчиво развитие на компанията и за просперитет на целия регион, в който дружеството има структуроопределящо социално и икономическо значение. Ръководството на „Асарел-Медет“АД заявява, че очаква решението на Общинския съвет да съответства на действащото българско законодателство и експертните заключения“.\nНа уверенията за липса на рискове обаче няма кой да повярва. Свидетелствата за замърсяване на водите например са многобройни в годините назад. А само водите ли?\nВ село Попинци се провежда традиционен кукерски фестивал. Местните хора са здраво свързани с историята и природата, черпят сили от тях. Не се предават. Снимка: фейсбук профил селското читалище\nМиналата година Попинци протестира бурно и срещу воден режим, който бе наложен след спукване на магистрален водопровод. Тези хора, макар и останали едва около 1500 в селото, не се предават. По ирония на съдбата цялото това вълнение се случи успоредно с честването на 142-годишнината от Априлското въстание. Къде е избухнало то се знае.\nПопинци няма да се даде.\nЕтикети: Асарел медна руда мини Никола Белишки Панагюрище Попинци протест референдум сондажи Стоянка Ставрева


44- ГОДИШНА МАЙКА РОДИ ТРИЗНАЦИ\nПонеделник, 17 Юни 2019 15:16\n44-годишна жена роди три-знаци в болница „Света София“. Семейството се радва на две момиченца и едно момче, които проплакаха за първи път в ръцете на д-р Антон Баев. Те са заченати ин-витро.\n44 – годишната Диди и съпругът и Светослав чакат дълги години. След няколко неуспешни инвитро опита и нито миг отказ от целта си, семейството се радва на три рожби.\n"Беше ме много страх признавам си. След като ми ги показаха и изплакаха, даже си ги нацелувах, което не знам как да го опиша, голяма радост , радост."\n"3 е още по-голямо щастие."\nД-р Антон Баев прави успешната инвитро-процедура, следи бременността и изражда тризнаците. Той сподели че е имало рискове, които той и родителите са поели, но в крайна сметка раждането е минало успешно.\n"Триплодна бременост, за която в началото бяхме притеснени, дали ще успее да се справи, но като се има предвид че дълго са се борили за дете и всички решихме че няма да правим редукция и с терапия и медикаменти успя да роди 3 здрави бебета."\n"Пациентката беше много стриктна и изпълнителна,ние я профилактирахме и предвидихме всички възможни усложнения от 6 месец се наложи да бъде в болнично лечение , но успяхме тя издържа и доноси децата."\nРодителите вече са избрали имената на своите деца.\nМалката се казва Християна, Анна – Мария и Светослав на таткото.\n"Горда съм че са 3 и ще се справим няма проблем."\n"Тя е герой тя издържа всичко, много вярваше на д-р Баев."\nД- р Баев обеща скоро семейството да се прибере в къщи.\n"Трябва да качат килограми, за да може да ги изпишем – горе долу около месец."


Кабинетът си заплю заплати по 4-5 бона - Финансови новини\nКабинетът си заплю заплати по 4-5 бона\n18.10.2017 0 Коментара бройки, заплащане, кабинет, щатове\nКабинетът одобри свой собствен начин за определяне на заплатите на заместник-министрите и на началниците на кабинетите на премиер, вицепремиери и министри. Правителството направи изменения и допълнения в постановлението за заплатите в бюджетните организации и дейности, съобщи пресслужбата на МС.\nЗаплатата на премиера е с 55% над депутатската заплата или 4975 лв. Тази на министрите е с 30% над тази на депутатите или 3869 лв. Към тези пари обаче трябва да се прибавят добавките за прослужено време.\nИнтересен ракурс също от последните дни – става въпрос за парите на управниците и на врътките за тяхното увеличаване тихо „по терлици“. Само един пример. 500 xил. лв. ще изплати Министерският съвет на министри от второто правителство на ГЕРБ и Бойко Борисов, както и от преработилия се кабинет на служебния премиер Огнян Герджиков. И този половин милион е само от неизползвани отпуски на министрите при освобождаването от постовете им. Миналата седмица правителството одобри допълнителните половин милион лева разходи от бюджета на МС. С обезщетения се уредиха и областните управители от ГЕРБ, които в рамките на няколко месеца два пъти бяха уволнявани и назначавани. А то се оказало за тяхно добро – хем не работиш, хем ти плащат отпуски. По време на служебното правителство на Герджиков бяха сменени почти всички областни управетили с изключение на един – небеизвестният приятел на Борисов сегашният областен на Пловдив Здравко Димитров, наричан галено от Борисов Зико. От своя страна назначенията на Герджиков бяха пометени от метлата на ГЕРБ след изборите и отново бяха поставени верните гвардейци на Борисов. Цели 125 000 лева бяха дадени и на Комисията за защита от дискриминация, чийто състав беше сменен преди повече от месец. Тлъстата сума е за обезщетение на предишните комисири, които си заминаха по партийна преценка от управляващите. Половин милион бяха дадени на държавната агенция „Електронно управление“ за назначаване на нови щатни бройки. За нови назначения на наши хора бяха отпуснати и четвърт милион и на Комисията за защита на конкуренцията.\n← Българска и турска митница засилват контактите\nПрез първите три дни болничен ще се плащат само 50% от заплатата →


Икономисти: Възможна е голяма коалиция - Пари | Vesti.bg\nИкономисти: Възможна е голяма коалиция\nСпоред Георги Ангелов е най-опасно да не се състави правителство, а Владимир Каролев прогнозира добри министри в кабинет на Пламен Орешарски\n14 май 2013, 08:59\nЕмил Хърсев и Владимир Каролев\nГеорги Ангелов, старши икономист от институт "Отворено общество" прогнозира пред БНР, че не бива да изключваме голяма коалиция при съставянето на правителство.\n"Когато има криза... не е невъзможно... Преди съставянето на правителство политическите партии трябва да направят стъпки назад, за да работи едно правителство", каза той.\n"Най-опасната конфигурация е да няма стабилно правителство.\nВ много случаи в други страни, след изборите продължават борбите - трябва правителството да се насочи към пазара на труда, а не към идеологически борби", смята Ангелов.\nФинансистът Владимир Каролев, бивш депутат от НДСВ, коментира пред Нова телевизия, че е възможно правителство начело с Пламен Орешарски, в което освен ДПС, да участва и "Атака".\nНе забравяйте личния момент при депутатите, някои от тях - примерно от "Атака", сега ще са депутати за пръв път и ще искат да останат, посочи той.\n"По традиция предизборните обещания са много щедри. Бюджетът има възможност да поеме това, което сега е заложено в закона, но не може да се очаква да се намерят пари за големи проекти, без да се преструктурират и без да се реформират неефективните сектори", каза Каролев.\nСпоред Каролев в правителство начело с Орешарски би имало добри министри,\nзащото БСП са наясно с каква отговорност се нагърбват.\nМакар че самият Каролев е разочарован от това, че няма по-силно представителство на дясно-център в парламента, той прогнозира, че и кабинет начело с Орешарски ще води стабилна финансова политика, защото Орешарски се е доказал като добър финансист.\nСпоред финансиста Емил Хърсев следващото правителство трябва да си постави въпроса как да гарантира на българската нация препитанието, оцеляването, а този въпрос стои и пред други европейски държави.\nТой обясни, че не са нужни гигантски преразпределения и търсене на инвестиции, за да се увеличават работните места. По думите му през последните три години са се свили 400 хил. места, а тези хора някъде са работили. За да са работили, тези инвестиции вече са направени, т.е. те седят сега и са празни.\nГеорги Ангелов Владимир Каролев правителство


Зодиите, които знаят как да поддържат хармонията у дома\nНа някои хора сeмeйният живот им сe получава по-лeсно отколкото на други. Тe знаят как да спeчeлят и задържат половинката си, да изградят уютeн дом и здраво сeмeйство.\nТe могат да поддържат хармонията и мира в къщата си, щастиeто им e вeрeн другар. Тeзи зодии знаят как да извоюват всичко, за коeто всeки eдин човeк мeчтаe – сплотeно сeмeйство и радост у дома.\nТeлeц – тe сe раздават за любимия и биха направили всичко, за да видят усмивката му. Точно затова лeсно успяват да създадат сeмeйство. Грижовни, всeотдайни, любвeобилни. Чeсто сe случва да прeнeбрeгнат сeбe си заради дeцата или половинката, но нали това e смисълът на любовта.\nСрeд Тeлцитe сe наблюдава тeндeнция да намират партньор за сeмeйство на по-късeн eтап от живота си, защото искат да бъдат сигурни, чe са попаднали на правилния човeк. Щом това сe случи, тe правят всичко възможно да създадат здрава връзка, в която да напрeдват заeдно стъпка по стъпка. Обичат дeцата, искат да имат такива. Харeсва им да сe грижат за сeмeйното огнищe и усилията им биват възнаградeни с дом, пълeн с любов и уважeниe.\nВeзни – тe мeчтаят за приказна любов като по филмитe. Чeсто мeчтата им сe сбъдва, защото знаят как да я достигнат с бавни, но сигурни стъпки. Тe са моногамни, държат на половинката си, а обичта им към нeя с врeмeто само сe засилва. Тe знаят, чe подходящият партньор за тях щe сe появи в точния момeнт и чeсто става точно така. Търпeниeто им бива възнаградeно. Обикновeно, щом открият любовта, връзката сe развива по-бързо.\nСъвмeстното съжитeлство, послe брака и дeцата – всичко сe случва малко по-бързо, отколкото повeчeто хора постигат това. Вeзнитe са любящи половинки, страхотни родитeли, които служат за примeр на дeцата си. Умeят да разпрeдeлят врeмeто си и да намeрят баланса мeжду работата и личния живот. Даряват сeмeйството си с нeобходимото вниманиe и това ги прави искрeно щастливи.\nРиби – тe са eдин от най-eмоционалнитe знаци в зодиака и сe влюбват чeсто и бързо. Това им носи и разочарования, но и хубави спомeни. Щом открият правилния човeк, могат най-сeтнe да си отдъхнат. В този момeнт сe промeнят, окрилeни от любовта. Грижат сe за любимия и правят всичко, за да му осигурят спокойствиe, топлина и уют.\nОтличитeлното при тях e, чe обикновeно създават сeмeйство на по-млада възраст, но така имат възможност да израстват заeдно с половинката си. Подхождат отговорно към сeмeйния живот, чудeсни родитeли са и знаят как да направят дома си прeкрасно място, пълно с обич и хармония.\nЕтикети: домзодиизодия ВезниЗОДИЯ РИБИзодия телецХармония


3ds как да изтриете демонстрации\nНа 3DS има само няколко игри, които са безплатни за игра (или „Free to Start“, както се казва). Ще ви кажа какво знам за наличните.\nНяма да навлизам в дискусия за 3DS пиратството.\nРазбъркване на покемони\nМисля, че Pokémon Shuffle е най-добрата безплатна игра на 3DS. Това е игра в стил три съвпадения, в която съчетавате Pokémon и всеки има способности, които могат да се задействат, когато ги съчетаете. Има доста добра стратегическа сложност, особено когато влезете малко по-навътре и има много неща, които можете да направите, без да се налага да изразходвате монети. Ще ви трябват монети за някои от по-трудните битки и има малко мека платена стена, където битките стават по-трудни, без да се използват монети, но можете да получите малък брой монети на ден и ако ги спестите, можете да получите минали тези етапи. Все още се справям достатъчно добре в състезателни етапи, за да получа най-добрите награди (когато полагам усилия), и никога не съм харчил и цент за играта. За разлика от някои от другите безплатни игри на Nintendo, няма реален таван за сумата, която можете разумно да платите за тази игра.\nМисля, че Pokémon Rumble World е втората най-добра игра с една огромна забележка. Тази игра не е лоша, ако имате постоянен източник на StreetPasses. На всеки няколко StreetPasses ви дава платена валута, която трябва да отключите по-късните части на играта. Можете да направите същото с SpotPasses, но ако разчитате само на тях, ще отнеме вечно, за да спестите достатъчно. Вашата алтернатива е да платите достатъчно платена валута, за да получите мина, която всеки ден изплюва платената валута. (Мога да получавам около четири StreetPasses на ден надеждно, което е достатъчно, за да мога да спестя за известно време, за да отключа ново съдържание.)\nPokémon Rumble World е скандал отгоре надолу, където контролирате директно играчка Pokémon и я карате да се бие с ордите на други играчки Pokémon. Играта е малко безсмислена, но приятна.\nNintendo Badge Arcade е симулатор на аркадни нокти, където наградите са значки, които можете да използвате, за да украсите началния екран на 3DS. Всяко изпускане на нокти обикновено струва 20 цента, но има няколко начина да получите безплатни пиеси. В някои дни (може би веднъж седмично) те просто ще ви дадат няколко безплатни пиеси. Освен това можете да използвате тренировъчната машина за пет безплатни тренировъчни писти, а колко добре се справяте, можете да получите още няколко безплатни пиеси. Получавате една безплатна игра за всеки десет нормални значки, които събирате, една за всяка синя значка и три за всеки червен бонус. (Кои са бонус значките са скрити от вас и съм сигурен, че те фалшифицират кои са и не са бонуси, след като ги хванете.)\nНе е лошо да убиете няколко минути сутрин, но не бих казал, че тази игра е особено забавна.\nPokémon Picross е пъзел игра, която използва Pokémon снимки, където можете да използвате различни Pokémon, за да ви подскажат. Аз съм голям фен на Picross като цяло, така че всъщност платих за него. Ако платите достатъчно, можете да получите неограничена платена валута, така че тя просто отключва цялата игра, което исках.\nТова е наистина приятна пъзел игра, но има причина да я сложа по-надолу в списъка. Печелившата стена е наистина стръмна в тази игра. Възможно е да спечелите малко платена валута, като просто изпълнявате ежедневните предизвикателства, но може да ви отнеме месеци или години, за да отключите етапите след първите няколко области. Така че, не мислете за тази игра като безплатна игра, а по-скоро като демо.\nRusty's Real Deal Baseball - Не съм го пробвал. Чух, че е интересно. Идеята, че всъщност можете да пазарите цената на микротранзакциите, е много интересна, макар че знам, че ако трябва да я купя, просто ще потърся ръководство как да я получа на минимална цена.\nSteel Diver: Sub Wars - Не съм пробвал и тази, защото е само за мултиплейър.\nStretchmo - Тази игра твърди, че е безплатна за игра, но всъщност е демо версия.\nВ eShop има много игри, които предлагат безплатни демонстрации и всъщност можете да прекарате прилично време, играейки някои от тях. Силно препоръчвам демонстрацията Bravely Default, която по същество е собствена кратка RPG. Ако добре си спомням, някои от игрите на Etrian Odyssey също имаха добри демонстрации.\nХахаххахахаххахахаха. Успех да намерите нещо !!! Това каза. Pokemon Pictocross беше добре, демонстрацията Monster Hunter и Super Smash Bros 4 Demo са добре (просто не забравяйте да поддържате вашия DS винаги включен).\nСъщо така, ако си добре харчите пари. Просто изчакайте играта да влезе в продажба. Въпреки това, не забравяйте да проверите MyNintendo за техните купони.\nСъщо така, Също така: Те обикновено имат много игри, които можете да вземете евтино като Box Box Boy ($ 5). Или стари игри NES / GAMEBOY. Подобно на Pokemon Diamond / Pearl ($ 10)\nНяма толкова много безплатни игри на 3ds, но ако имате Nintendo Network, бих препоръчал flipnote.\nНормалните игри, които препоръчвам, които са в eShop, са\n2. Покемон Пикрос\n3. Екип Kirby Clash Deluxe\nЕ, зависи колко време очаквате да излезете от него.\nЗа кратък, изключително ангажиращ F2P, опитайте Ironfall Invasion. Играх първата мисия (единствената, която получавате безплатно) и незабавно изхвърлих 29 AUD за кампанията и мултиплейър.\nЗа дълга, ангажираща демонстрация, предлагам демонстрация на SSB43DS. Той ви дава 5 символа, с които да се разбиете един друг, и гарантира множество забавления.\nPokémon Shuffle е прекрасна пъзел игра, достъпна безплатно в Nintendo 3DS. Това е пъзел игра от мач три и вие можете да напредвате през цялата игра, без да харчите пари.\nKirby Team Clash Deluxe е друга нова игра, безплатна за 3DS, която е много забавна.\nFlipnote 3d е неговият хубав анимационен софтуер, който всички професионалисти използват. трябва да направите няколко куеста на уебсайта на Nintendo, но след това ще получите безплатния си код за изтегляне.\nкак да кажа мляко на италианскикак да изтрия реблог в tumblrкак да проверите нивото на маслото на mercedes c240как да увеличитекак да направите лицето си да изглежда по-тънко с хиджабкак да нарисувате нож с кръвкак се яде книга


Всички в Унгария говорят за това | Клуб 'Z'\nСекс скандал и корупционни разкрития предшестваха местните избори. Ще се превърнат ли те в референдум за системата "Орбан"\n13.10.2019, 16:27 ч.\nпоследна редакция 13.10, 20:10 ч.\nВиктор Орбан гласува, придружен от съпругата си Анико Левай. Снимка АП/БТА\nМестните избори в Унгария никога не са имали силен заряд. До голяма степен и защото през последните 10 години правителството на Виктор Орбан постепенно лиши някога силните самоуправляващи се общини от техните правомощия и хиперцентрализира страната. Но този път нещата са различни: Нито едни местни избори след падането на комунизма не са имали толкова голямо символично значение за страната, колкото провеждащите се тази неделя.\nКандидатът на опозицията за кмет на Будапеща Гергей Карачон гласува в неделя със сина си.\nУнгария, Будапеша, местни избори, Виктор Орбан


Блогът на д-р Колевски: Франклин се страхува от тъпотата\nФранклин можеше да брои до десет, да си завърже обувките и сам, ама съвсем сам да си отваря и затваря циповете на якето.\nМалкото костенурче обаче имаше проблем. Страхуваше се от тъпотата, която се беше настанила в неговата корубка. И за това, той я беше вързал на едно въже и я влачеше след себе си навсякъде, все пак това си беше неговия дом.\nИ толкова се беше наплашил, че не виждаше почти нищо от това, което ставаше около него.\nЗанемари училището си, спеше в часовете. Просто сън не го ловеше нощно време. Тъпотата се развихряше в корубата му под формата на слузести чудовища, страховити вампири и върколаци с огромни зъби.\nФранклин една вечер се разплака на масата и сподели на майка си своите страхове. Тя го помилва по главата и каза:\n- Най – важното е не, да не се страхуваш от нея, а да свикнеш със страха от нея. Тя е навсякъде около теб и само малка част се е настанила в корубата ти. Нея можем да изгоним, но тази голямата другата не можем.\nТъй и станало майка Костенурка изгонила тъпотата от корубата на Франклин. Той се успокоил, но не свикнал докрай с онази голямата външната. И за това се затворил в корубата си и общувал само с приятелите си.\nДонякъде споделям окорубването и самоизолацията на малкото костенурче. Само дето не съм приказен герой и това е невъзможно.\nЗа това свиквам и се боря със страха.\nБез никакви изгледи за успех.


Днес, всички ние играем в един отбор - MarketKing.bg\nНова съвместна рекламна кампания на гигантите в спорта Adidas, Nike, Puma и New Balance почита жертвите и ранените от атентата по време на бостънския маратон.\nОт една страна, показаният подход демонстрира корпоративна отговорност, дори загриженост към афектираните от трагичното събитие. Въпреки това, подобни кампании рискуват да събудят двойнствени чувства в аудиторията като възприятието, че компаниите се опитват да спечелят от инцидента.\nЕ, ако следваме максимата, че и лошо-възприетата реклама е ефективна реклама, тогава креативът, изготвен от агенция Fast Mood (Франция), е изпълнил подобаващо своята цел. Без значение дали в един екип, или не.\nTags: adidasnikepumaввсичкиднесединобща рекламаотборсме


Живот :: Актьорът Ивайло Христов грабва приза „Добри Чинтулов“ :: Monitor.bg\nАктьорът Ивайло Христов грабва приза „Добри Чинтулов“\n11:00 12 Септември 2017 606 Видяно 0 Споделяния Коментари\nЗапочналият творческия си път през далечната вече 1980-а година от сливенския драматичен театър актьор проф. Ивайло Христов е новият лауреат на националната награда на името на Добри Чинтулов. Изигралият над 130 роли в театъра и киното преподавател в НАТФИЗ и режисьор беше номиниран от Съюза на артистите в България.\nСред общо 9 имена на трима писатели, двама оперни певци, скулптор, двама артисти и композитор трябваше да направи избора си 13-членното обществено жури.\nПризът, който се връчва на Димитровден, когато е празникът на Сливен, е сред най-старите и преживели превратностите на времето. Сред лауреатите му през годините са ярки творци Елисавета Багряна, Радой Ралин, Дамян Дамянов, Николай Хайтов и Светлин Русев. Той се дава на творци с високи художствени постижения и със значим принос за развитието на Града на стоте войводи и българската култура. Миналата година наградата бе присъдена на Ефимия Павлова, дългогодишен директор на тукашния куклен театър. Освен че получават барелеф с образа на Чинтулов и парична премия носителите получават привилегията имената им да бъдат изписани на специално място в дома-музей на автора на култовото „Стани, стани юнак балкански“.\nКонкуренти на проф. Ивайло Христов бяха председателят на СБП Боян Ангелов, поетесата Петя Александрова, композиторът Пламен Джуров и актьорите Виолета Гиндева и проф. Ивайло Христов и оперните, певци Камен Чанев и Татяна Шиварова. В списъка са фигурирали още скулпторът Светослав Милев, чийто живот е неразривно свързан с художествената галерия „Димитър Добрович“и поетът Андон Бояджиев, далечен родственик на Чинтулов и автор на тритомника „Будна памет за Сливен“.\nПрерязаха гърлото на кмет на гробище в Белгия\n10:24 12 Септември 2017\nБритански спец по тъмен туризъм води група в България\n11:01 12 Септември 2017\nУди Харелсън, който дебютира във вселената на „Междузвездни войни“ с предстоящия „Соло“, ще оживее на страниците на комикс. Това съобщиха от Marvel, като обясниха, че предстоящото издание ще се фокусира върху предисторията на Тобаяс Бекет – героят, с когото феновете ще се запознаят още тази седмица с премиерното заглавие на сагата.\n15:58 23 Май 2018\nЛекарите в общинските болници без заплати от април\n17:48 23 Май 2018\n17:46 23 Май 2018


20-10-2021 16:11 | basketball.bg\nПрез уикенда едно момче, родено през 2007 г., влезе в полезрението на всички запалени по баскетбола у нас. Името му е Максим Чоков и той стана най-младият играч, записал името си сред реализаторите в НБЛ. Представителят на школата на Черноморец вкара за успеха на мъжкия тим на бургазлии над Шумен със 114:63 във втори кръг на елитното първенство.\nЧоков обаче няма да е единственият млад талант от школата, който ще гледаме в мачовете на мъжкия отбор тази година, обещават от ръководството на „акулите“.\n„Идеята бе на треньора на тима ни за момчета до 16-години и помощник-треньор в мъжкия отбор Михаил Капитанов“, обяснява президентът на клуба Васил Стоянов.\n„Искаме да мотивираме момчетата от школата и затова тези, които се представят най-добре в тренировките през седмицата, ще имат шанса да се докоснат и до мъжкия тим и да попаднат в групата за мачовете в НБЛ. Смятаме, че това е пътят. Момчетата трябва да се подготвят в реални условия за това, което ги чака, а не да станат на 19 и тепърва да влизат в мъжкия баскетбол. Аз съм против правилата за задължително включване на млади играчи в мъжките отбори. Ако играят и заслужат мястото си – тогава те естествено ще бъдат и в състава. Ние имахме момент, в който на терена бяха четирима млади играчи. Но те трябва да заслужат това право, а не да им се дава“, коментира още бившият национал и играч на ЦСКА, Славия и Плама (Плевен).\nМаксим Чоков е преминал през школите на Делфин и Берое, а от 2019-а е пълноценна част от академията на Черноморец. Младият талант загатва за потенциала си още преди две години, когато завършва на първо място по бързина и точност на едноседмичен лагер в Сърбия.\n„Максим заслужаваше много да попадне в групата на мъжете. Той е капитан на отборите до 15 и 16 години, въпреки че е на 14. Попада и в националните отбори, ходи на кампове в Сърбия, има много голяма страст към баскетбола. Има още какво да учи. Но това включване му помага. Например вчера на тренировката се стара най-много от всички. Представя се страхотно и с по-големите, след мача в НБЛ вкара 5 тройки на Черно море Тича“, споделя и помощник-треньорът на „акулите“ Михаил Капитанов.\n„Но искаме не само Максим да пускаме и да бием някакви рекорди. Просто той е капитан на отбора при малките, едно от децата, които са най-отдавна в Черноморец. Неговата страст и желание за баскетбол са най-големи. До края на сезона ще извъртим поне още пет момчета. Това е моята идея – да се докоснат до емоцията. Давам пак за пример Макси – той беше с нас в групата, а след това отиде и при по-големите юноши вкара пет тройки, едната с фаул дори. Другите момчета също виждат това, което става, и днес на тренировка искаха да се изядат. Това ги стимулира. Искам да изберат. Да видят, че баскетболът има две страни – светла и тъмна. Че изисква саможертва, режим, себеотдаване, сблъсъци, контузии, разочарование. Да знаят дали искат това нещо, да са готови“, добавя той.\nКапитанов разяснява, че ще избират различни момчета от отбора до 16 години само за домакинските мачове. „Искаме да се мотивират, да усетят тръпката от това да са в първия отбор и цялата емоция от изиграването на един такъв мач, да знаят какво ги очаква и да го искат повече. И най-вече - да си преценят дали искат да стават баскетболисти или просто играят за забавление. Искам тези деца да се докоснат до мъжете, да се мотивират допълнително. Но също – да придобият повече увереност и да вярват във възможностите си.\nПостоянно искаме да даваме път на младите, а това не се случва. И накрая да очакваме, че момчета на по 19 години, които играят по долните лиги в България, които имат огромна разлика с НБЛ, да заиграят. Те трябва в периода между 16 до 18 години да са част от някой отбор, да тренират с мъжете, да стоят на пейката, да гледат отстрани, да са в самата схема, да са в кухнята. Едно е, когато гледат от трибуната, друго е да са вътре, да са всеки ден на тренировката. Така трупат опит, който след време ще им помогне да се включат. Искаме от тези 19-годишни, които до сега са играли с юношите, да се включат. Това няма как да се случи.“\nЕдна от целите през сезон 2021/2022 за ръководството и щаба на Черноморец е именно популяризирането и възраждането на клубната школа. Първите крачки са на лице – през лятото бе организиран камп за привличане на деца в отборите на „акулите“. „Иска ни се да привлечем децата от региона. Видяхме, че едно от момчетата от Несебър стигна до ЦСКА (Москва). Нашите идеи са много сериозни за бъдещето и искаме да върнем славата на бургаската школа“, казва бившият гард на Левски.\nРазбира се, примерът е важен и в Бургас се надяват това, което правят да придобие популярност и да се наложи и от други клубове в НБЛ. „Искам колкото може повече отбори да ни последват. Така или иначе, доста играчи ще се откажат след края на този сезон или скоро. Самите отбори изпитват глад за играчи. А не е добре да идват чужденци на килограм. Хубаво е да се взимат чужденци, които да са за пример. Ние тук се опитваме да се придържаме към това нещо. Кортни Белджър е невероятен пример за подражание. С времето ще се види – поведението му на терена и извън него е уникално и хората могат да научат много неща. Той има и треньорска агенция за умения“, казва Капитанов.\nИ той, и Васил Стоянов, отбелязват, че виждат все повече клубове да залагат от рано на продукти на своите школи. „В Балкан също предприеха подобни действия. Там има добри деца. Трябва да се поощрява появата на Гавалюгов и още няколко момчета, които са доста интересни. В Пловдив също има млади момчета, във Варна. Навсякъде трябва да се поощрява това. Трябва да се наблегне на тези набори, за можем след време да берем плодове“, отбелязват бившите баскетболисти.\nСамо времето обаче ще покаже до колко мъжките клубове са готови за подобни действия. И колко деца ще успеят да последват Максим Чоков в мачове от НБЛ още този сезон?! Защото мисията на сезона за Черноморец е Мисия Бъдеще!


Задочното обучение произвежда полуюристи - Lex.bg News\nИмам намеци за „възкресяване“ на съвета по законодателството, казва в интервю за „Лекс“ именитият професор и разказва как търговското право е станало негов път, но голямата му любов остава другаде\nПавлина Желева 25 април 2019, 11:09 6594 25\nПроф. Огнян Герджиков е бивш председател на Народното събрание, служебен премиер, депутат, дългогодишен преподавател по Търговско право. Именно по времето, докато беше начало на служебното правителство, назначено от президента Румен Радев през 2017 г., беше приета новата наредба за юридическото образование, чието влизане в сила обаче вече два пъти се отлага. Председател е и на Консултативния съвет по законодателството към председателя на Народното събрание. А наскоро стана първият именит юрист, който се включи в новата инициатива на Съюза на юристите „Гостна на правника“, в която поколенията в правото обменят опит, мисли и идеи.\nПроф. Герджиков, преди дни министърът на правосъдието Данаил Кирилов предложи поредно отлагане на влизането в сила на новата наредба за юридическото образование, която служебното правителство, което ръководехте, прие, а Вие тогава казахте, че тази реформа е Ваша дългогодишна мечта. Как приемате това отлагане?\nИма вътрешна съпротива за подобна наредба, защото за съжаление юридическото образование влезе в тежка криза. Още в началото на 90-те години се отвори кутията на Пандора с роенето на юридическите факултети, което взе чудовищни размери – бяха достигнали 14. Сега са девет, а България има нужда от два, пряко сили – три юридически факултета.\nТова е по-малката беда. По-голямата е ниското качество на тези, които излизат от повечето юридически факултети. Качеството е много ниско, защото се упражнява тежък диктат от ръководствата на тези висши учебни заведения срещу преподаватели, които имат критерии, подхождащи на един университет.\nКакво се случва с взискателните преподаватели?\nТе биват викани от ректора и им се казва, че така не може и ако продължават да пишат двойки, то той ще бъде принуден да се освободи от такъв преподавател. Това го чувам вече от няколко места в продължение на няколко години.\nЗащото всеки студент е приходоизточник и университетите гледат на студентите като на касичка. Всеки студент е пара, от която имат нужда за издръжката на университета. Тотално сбъркана система! Сложиха образованието изцяло на пазарна основа, което за мен е капитална грешка. Не може образование и здравеопазване да бъдат изцяло на пазарна основа. Може да има втъкани известни пазарни елементи, но това трябва да бъдат държавно регулирани области с много строг контрол, за да не се стига до там да излизат полуграмотни юристи. Това е моето заключение от доста време насам.\nНо ако се върнем към броя на юридическите факултети, наредбата, която беше приета от служебното правителство, не решава този проблем, а и няма как.\nТози проблем тя наистина не можеше да реши, защото той не е въпрос на наредба. Наредбата се опита да даде нещо мъничко по посока на дисциплиниране на този сектор. Например с прекратяването на възможността за задочно образование по „Право“. То е форма на обучение, от която само 10% от тези, които излизат, стават горе-долу за юристи. Това е моето наблюдение, тъй като съм преподавал по право 42 години. Да подчертая, че и там има качествени студенти, но те са най-много 10%. Останалите, за съжаление, с мъка, с повтаряне, с отлагане, успяват да вземат диплома. Те са полуюристи.\nПроблемът във формата на обучение ли е? Има много хора, които казват, че когато учиш и работиш едновременно, по-честният вариант е да следваш задочно, отколкото така или иначе да не посещаваш лекциите и упражненията, защото трябва да ходиш на работа.\nТака е. Обаче при задочното обучение неминуемо критериите падат. Това е лошото. Това е непълноценна форма на преподаване. Там студентите нямат практически занимания, семинари, на които да разглеждат казуси, на които да могат да превъртят материята, да научат как на практика функционира правото. Слушат от сутрин до вечер лекции, след четвъртия час очевидно вече главите им се надуват… Изобщо една тъжна картина. И при положение, че има толкова много факултети, да се поддържа и задочно обучение, за мен е нерационално.\nКомисията за защита от дискриминация обаче излезе с решение, макар и невлязло още в сила, че премахването на задочното обучение по „Право“ е дискриминация.\nА защо при медицината няма задочно обучение? И двете са държавно регулирани професии. Едната отговаря за здравето и живота на хората, а другата – за съдбите на хората.\nТези измислени доводи са абсолютно неприемливи за мен.\nДа излезем извън проблемите на юридическото образование. Вие наскоро имахте среща в Съюза на юристите с млади хора, които поискаха да черпят от Вашия опит. Бяхте първият участник в един уникален проект, който се нарича „Гостна на правника“, в която именити юристи, като Вас, предават опита си на следващите поколения. Като е важно да се знае, че чрез анкета с най-много гласове бяхте избран за първи гост. Бихте ли ни разказал повече за това?\nАз бях поласкан, че са посочили мен като човек, с когото искат да се срещнат и разговарят. Искам да подчертая, че тази Гостна на правника се създаде по идея на проф. Дарина Зиновиева – нейни са реализацията и финансирането. А това, което стана, е наистина чудесно.\nГостната не дава възможност да се съберат много хора – най-много двайсетина, но и идеята е друга – да се говори без формалности, свободно и това наистина беше много приятно. Видях хора, на които съм преподавал – преди 5, 10, а и повече години. Надълго си говорихме по всякакви въпроси, свързани с правото и образованието, какво са научили и какво не.\nГоворихме вече не като преподавател и студенти, а като колеги. Припомняха ми истории от студентския живот. Беше им интересно да научат за това съчетание, което се получи при мен – преподаване и политика.\nПитаха ме как съм избрал търговското право.\nИ как всъщност авторът на българския Търговски закон избра търговското право?\nАбсолютно съвпадение на обстоятелства. Всички смятаха, че ще продължа на мястото на проф. Витали Таджер, който беше моят патрон. Аз бях негов асистент и сам така го усещах. Но когато той се пенсионира, все още не бях хабилитиран и не можех да започна да чета лекциите по Гражданско право. Тогава проф. Петко Попов, който беше ръководител на катедрата, ми каза: „Не можеш да започнеш веднага, догодина ще ти отворим конкурса, но дотогава ако искаш, можеш да вземеше една избираема дисциплина „Гражданско и търговско право на капиталистическите страни“.\nПризнавам си към онзи момент – 1988 г., нямах представа що е търговско право. Имах толкова смътна представа, че направо нямах. За гражданското право в Германия, Англия, Франция, знам доста неща, обаче от търговско право – хабер си нямах. И си мисля как ще си профукам цяло лято да чета, да се готвя, да проглеждам в търговското право, за да започна да го преподавам. И отговорих, че ще си помисля. След десетина дни обаче ми звънят да ме питат какво съм решил и на мен ми беше неудобно да кажа „не“ и така от неудобство казах „да“.\nИ цяло лято четох Търговско право, чужда литература, защото в България имаше само много стара отпреди 9 септември 1944 г. Изприщих се, но започнах! След като навлязох в тази материя, дойде време за Указ 56. И понеже бях попрогледнал в тези нови организационни форми, присъщи на капитализма, ме включиха в работната група. Там бяхме двама юристи – главният юрисконсулт на Министерството на финансите Валери Борисов и аз. Направихме Указ 56 – първи полъх на пазарна икономика и изведнъж дойде време да се прави Търговския закон. Оказа се, че аз пак съм от прогледналите в тази материя и нещата се завъртяха. Така че всичко тръгна от едно стечение на обстоятелствата и от това, че ми беше неудобно да кажа „не“.\nНо голямата ми любов си остава Гражданското право, въпреки че от 1991 г. чета Търговско право.\nА Вас какво Ви донесе тази среща с бившите Ви възпитаници?\nЗа мен беше сантимент и също интересно да видя кой как се е реализирал, по какъв път е тръгнал.\nСледващият, който ще приема младите юристи в Гостната на правника, ще е проф. Васил Мръчков.\nПроф. Мръчков е много висока топка и е щастие, че се е съгласил, защото до такива хора трябва да се докосват младите колеги. Той е един изключителен юрист. Той остана последният от това златно поколение – проф. Живко Сталев, проф. Витали Таджер, проф. Михаил Андреев, проф. Иван Ненов, проф. Лиляна Ненова… Това бяха великолепни юристи, великолепни преподаватели. Имах щастието да науча много от тях. Сега имам чувството, че за съжаление, такива светила не могат да се видят.\nНо днешното време е по-различно. Сега всичките мои колеги се втурнаха да работят в практиката, да са адвокати, защото университетската заплата е обидно малка. Тя е обида и за университета. В другите университети имат много по-големи заплати отколкото в Софийския университет. Колегите в УНСС, например, вземат два пъти повече.\nТова, разбира се, има своето обяснение – СУ поддържа специалности, които са национално потребни, но са губещи – арабистика, скандинавистика, японистика. Там преподавателите са повече от студентите и няма как да е иначе. А студентът носи парите. Печеливши са педагогиката, правото, медицината. И ние всъщност издържаме всички останали и парите не стигат.\nОсвен това сградата на СУ е много по-тежка за поддържане. Всичко това трябва да се отчита, а не се прави.\nНо човек става преподавател в университета не заради парите, а защото го усеща по призвание. Аз бях преподавател по призвание. Както се казва – и без пари бих работил, защото в това се чувствах удовлетворен. Това беше моето разбиране за правото – да мога да уча другите. Не бих бил добър адвокат, да не говорим пък за прокурор или нотариус.\nЗапочнахме с качеството на юридическото образование, но то безспорно се отразява на друг важен проблем, по който Вие изразявате силно критична позиция – качеството на законодателството. Наскоро употребихте израза „законодателна самодейност“. Призовахте и за разпускане на Консултативния съвет по законодателството към Народното събрание, чийто председател сте. Ще го бъде ли този съвет, проф. Герджиков?\nТози съвет съществува само номинално вече повече от една година. Но наскоро при честванията на 140-годишнината на Търновската конституция във Велико Търново при мен специално дойде зам.-председателката на правната комисия в Народното събрание Десислава Атанасова. Тя ми каза, че възнамеряват да възобновят дейността на Консултативния съвет по законодателството, защото имат нужда от квалифицирана помощ.\nАз ѝ казах, че няма да се правя на обидено дете и ако ни потърсят, ще се опитам да събера състава, доколкото колегите няма да са се разбягали окончателно, тъй като не са ни търсили повече от година. Така че чакам – имаме заявка за евентуално възкресяване на съвета.\nНо за мен е обидно да се законодателства по такъв непрофесионален начин. То е обидно за България. Аз съм малко немски възпитаник, а и част трета от Търговския закон я работихме заедно с немски професори в Германия, та там видях колко е различен подходът.\nКак законодателстват германците?\nЕто ви един нагледен пример. По съвпадение през 1994 г., когато у нас се приема част четвърта от Търговския закон „Несъстоятелност“, в Германия се приема нова уредба на несъстоятелността. При нас на практика за първи път се приема подобна уредба, защото това в Указ 56 беше почти нищо, а при тях – с практика и традиция, обновяват уредбата. При нас законът влиза в сила три дни след обнародването му, при тях – от 1 януари 1999 година!\nСамо това показва колко несериозно подхождаме ние. Когато влезе в сила част четвърта от ТЗ цялата съдебна система изпадна в ступор, защото това е нещо ново, различно, непознато, нова правна реалност. А законодателят даде на съдиите 3 дни, за да се запознаят с нея.\nНе става така! Това е самодейност!\nЗначи още от началото на демокрацията така ни е тръгнало законотворчеството?\nТака е. Аз обаче имах лична полза от цялата тази работа, защото още същата есен седнах и написах „Коментар на Търговския закон“, от който 28 000 екземпляра се разпродадоха като топъл хляб. Купих си нова лека кола и ми хартисаха пари! Сега човек ако напише нещо такова – за един сладолед няма да му стигне.\nНо говорим за недопустим и непрофесионален подход. За него е показателен и фактът, че се променят толкова много и едни и същи закони по толкова много пъти. Всеки месец да променяш Кодекса за социално осигуряване и то в продължение на години, какво е това?!\nСпоред Вас на какво се дължи това непрекъснато променяне на закони, изменение на изменението на изменението?\nНа липса на професионален подход. Ние действаме като отряд за бързо реагиране. Стане нещо в държавата – дайте да променим закона. А, бе, законът е нещо солидно, тежко. Френският Граждански кодекс (Code civil) от 1804 г. има по-малко изменения за 215 години, отколкото нашите закони, които са приети преди 5 години.\nДа вземем за добър пример Закона за задълженията и договорите от 1950 г. Великолепен закон! И мога да кажа спокойно, че преди 1989 г. се законодателстваше много по-сериозно. Обслужваше се друга политическа и икономическа система, няма спор, но към Държавния съвет имаше един експертен съвет от най-добрите юристи – проф. Сталев, проф. Таджер и т.н., през който минаваше всичко. И на мен министри от онова време са ми споделяли, че като са минавали да защитават техни закони през експертния съвет, са се изпотявали 300 пъти, защото всичко се прави най-точно, най-премерено, най-изчистено, за да не излизат глупости.\nЗатова и по времето, когато имах удоволствието да съм начело на парламента, първата ми работа беше да направя Консултативен съвет по законодателството начело с проф. Мръчков. Ние тогава бяхме непрекъснато притискани да хармонизираме нашето право с европейското и по необходимост трябваше да се създават и изменят много закони. Този съвет беше изключително ценен, защото без него в суматохата можеше да минават сбъркани и противоречиви неща. Но от 2009 г. няма такъв консултативен орган, който да подпомага чисто юридически, професионално, правно-технически нещата, за да са съгласувани вътрешно, а не да бъдат едно връз друго.\nзаконодателство проф. Огнян Герджиков юридическо обрзование\n30 април 2019 11:56\nНе формата на обучение е определяща за нивото на знанията. Проблемът е изпитът за юридическа правоспособност. Кой както ще да учи – редовно, задочно, дистанционно, самостоятелно, но всички накрая да полагат един сериозен изпит със завишени критерии и само издържалите да се сдобиват с юридическа правоспособност и съответно възможност да практикуват. Неиздържалите си остават с общата култура и „форматирането“ на познанието, както казваше проф. Вл. Петров. А сега теоритико-практическият изпит е една пародия, с много занижени критерии и май който не се е явил само той не го е издържал. Ако се затегне цедката при изпита за правоспособност, може да… Покажи целия коментар »\n26 април 2019 22:44\nПрофесорът да не бъде скромен и да разкаже кой и как написа новата Наредба за обучение по право и какви чудеса вкараха в нея. До ден-днешен не съм видял човек, който да разбира как факултетите ще направят държавния изпит по новата Наредба.\nЗа задочното е дълъг спор със за и против. Но цялото „творчество“ на кабинета Герджиков в правното образование е за изхвърляне.\n26 април 2019 22:25\nЗадочното не е основният проблем на юридическото образование. Множество факултети, които бълват слабо подготвени кадри, ниско ниво на преподаването и т.н.\n26 април 2019 15:30\nПравилното е да не се допускат задочни юристи. Има много гимнастика в правото – все едно да се явяват на олимпиада аматьори. Вижте нивото на футбола ни. Правото е спорт. Един ден без да упражняваш мисълта си и – си надолу. Тук има мнения за залез на правото (изместване от машините). Това може да стане и то става – Интернет, Гугъл и т.н. спомагат. Но има жизнени центрове, опори и стълбове, около които се поражда правото – като система и т.н. Това е правото на собственост. Например – купуваш си кола. Оспорват ти покупката – примерно идват до вкъщи и… Покажи целия коментар »\nТапчакурофф, о.з. зам. пом. потпоручик, кандидат\n26 април 2019 14:56\nПучитаеми г-н Гиржикоф, публично все те избива на морал, на нравоучения и т.н. А всъщност ти си един ловък крадец, който награби милиони долари като синдик на Агробизнесбанк Пловдив, на друга банка в Северозападна България и по всякакъв престъпне начин. Затова сега си горд притежател на десетки имоти и тлъсти сметки в страната и чужбина. А на нас ни пробутваш морални рецепти негоднико\n26 април 2019 11:45\nВсеки пише и мисли от своя гледна точка и това е нормално. Но ако си държавник и трябва да осигуриш достойна работа на завършил право с 6,00 и виждаш как не става, единственият ход е да мислиш за ограничаване на свръхпроизводството на кадри.\nОпределено това иска да каже професорът. И го казва! Аз имам\nуспех 5,78 и не смея да кажа как изхранвах семейството си в първите години…. Ето я и моята гледна точка….\n25 април 2019 21:04\nОПРЕДЕЛЕНО СИ МИСЛЯ,ЧЕ УВАЖАЕМИЯТ ПРОФЕСОР ПИШЕ ИЛИ ЦЕЛЕНАСОЧЕНО, ДА СЕ ЛАНСИРА ОГРАНИЧЕНА ГРУПА ОТ РАЗГЛЕЗЕНИ И ……………../ДА НЕ ГИ ОБИЖДАМ/ ХЛАПЕТА НА БОГАТИ РОДИТЕЛИ ИЛИ ПРОСТО ДЪЛБОКО БЪРКА В ПРЕЦЕНКИТЕ СИ!ВЕЧЕ ПОКОЙНИЯТ И ДЪЛБОКОУВАЖАВАН ОТ МЕН ПРОФ. ВЛАДО ПЕТРОВ НИ УЧЕШЕ,ЧЕ КАКВОТО И ДА УЧИ ЧОВЕК, Е ХУБАВО ДА ОБЕДИНИ ЗНАНИЯТА СИ КАТО УЧИ ПРАВО.НЕ ЗАРАДИ РЕАЛИЗАЦИЯТА, ЗАРАДИ ПОЗНАНИЕТО.! МАЙ РЕДОВНОТО ОБУЧЕНИЕ НЕ СЕ ВМЕСТВА В ТОЯ РЕД НА МИСЛИ. ДОСТА ОТ КОЛЕГИТЕ МИ ЗАДОЧНО ОБУЧЕНИЕ СЕ РЕАЛИЗИРАХА КАТО АДВОКАТИ, СЪДИИ, ПРОКУРОРИ, НОТАРИУСИ, ПОМОЩНИК ЧСИ, ЮРИСКОНСУЛТИ. НЯКОИ АТАКУВАТ МЕЖДУНАРОДНОТО ПРАВО И СЕ СПРАВЯТ ДОСТА ПРИЛИЧНО. ДОСТА ГОЛЯМА РАЗЛИКА ИМА МЕЖДУ… Покажи целия коментар »\n25 април 2019 14:38\nНе знам защо всички са толкова обидени от това, което се случва в правните среди. Това си е канцеларска наука а юристите са си канцеларски работници. Преди навлизането на компютрите в личния и професионалния живот основната работа на юриста е била канцеларската – издирване и анализиране на нормативни актове, решения, научни трудове и т.н. (за справка – интервюто на Иван Тодоров за Лекс.бг.). Сега тая дейност е автоматизирана и оптимизирана, защото светът на компютрите започна да доминира и този на правото. Нищо, че още се работи с хартия, а съдебните палати приличат на мазета. И нищо, че има още юристи,… Покажи целия коментар »\n25 април 2019 20:21\nПрограмист изкарва повече от юрист, по една прочина-програмисти-недостигат, а юристи-пълно е. Търсене и предлагане на работна сила-нали сте учили ОИТ в първи курс.\n26 април 2019 7:29\nДоста са специалностите, които са по-търсени и далеч по-добре платени от правната. Умът не ми побира как все още има хора, които вярват, че юристите са на върха на пирамидата. Пък и с помощта на Интернет, навлизат много нови професии, коя от коя по-доходоносна и далеч по-перспективна от правната.\n25 април 2019 14:15\nПо скоро проблема е във факултетите. Не искам да казвам нищо субективно, само ще дам пример от практиката – клиент ми беше преподавател от университет и първия му въпрос беше: „нали не сте учили в нашия университет, че знам как се учи при нас“.\nИма логика за задочното образование, но пък като си спомня в редовното какви фигуранти минаха. Може би едно добро предложение за някакво въвеждане на еднакви стандарти са държавните изпити да са централизирани и независими от университетите. Нещо като изпита за юридическа правоспособност, но не толкова проформа.\n25 април 2019 16:39\nабсолютно сте прави за единния държавен изпит! В първия вариант на проекта на тази наредба беше въведено точно това!\nПосле се сменяха министри, работни групи и единният национален изпит остана пак „местен“.\nВ Германия, напр. отдавна входът е „отворен“, но изходът- максимално затворен.\n25 април 2019 13:12\nЕвентуалното премахване на задочното обучение е само прах в очите. Проблемите в обучението по право се коренят съвсем другаде и не са от вчера. Сравнението, че следването по медицина е възможно само в редовна форма не е адекватно, тъй като двете специалности нямат каквито и да било допирни точки и самият процес на обучение протича при напълно различни условия. Само защото на човек му се налага да работи, за да финансира следването си или това му е втора специалност, той трябва ли да бъде лишен от възможността да учи право? И нерядко на някои студенти по обективни причини им се… Покажи целия коментар »\n25 април 2019 13:00\nПо повод задочното обучение-формалният проблем е в по-ниския хорариум. Той го пояснява, но така, че да се разбере от всеки. Ако си „вътре“ в управление на правното образование, се схваща.\nИначе, естествено, има силни и слаби юристи и в двете форми на обучение. Прав е за практиката- колкото повече практическо обучение, толкова по-рано студентът е в реална среда.\n25 април 2019 12:55\nСилно интервю! С интересни въпроси- все актуални и в десятката!\nГерджиков си е класа, а най-силното му качество- прям!\nполуюристи и цели юристи\n25 април 2019 12:04\nСъдебен състав беше написал,че договорът за наем учредява право на ползване. Всички съдии от състава са завършили редовно. Ето това вече са цели юристи. Такива са и съдиите по известно наказаткелно дело, написали ,че непредпразливите престъпления са възможни при съучастие. Всички съдии от примерите са завършили редовно обучение.\n26 април 2019 7:54\nМного интересно как знаете кой съдия каква форма е учил?\nОсобено за военните съдии.\n25 април 2019 12:00\nГерджиков спестява определени факти в интервюто. Не е вярно, че по времето, когато са му предложили да преподава Търговско право, в България не е имало никакви разработки в тази материя. Нима не е чувал за великолепният сравнително-правен труд на проф. В. Христофоров озаглавен „Гражданско и търговско право на капиталистическите страни“? Първото издание на този труд е в началото на 70-те години на миналия век. Всеки докоснал се до книгата знае за какво става въпрос.\n25 април 2019 11:49\nИзключително прав е, че университетите гледат на студентите като на касичка. А за забраната, преподавателите да пишат двойки всеки е чувал.\n25 април 2019 11:53\nОсобено в НБУ. Там семестриалните такси са високи. За това си пазят студентите и гледат на тях по-скоро като на източник на приходи.\n25 април 2019 11:36\nМоето уважение към професора, но в България е пълно с полуюристи. Всичките ли са завършили задочно според него?\nНяма какво да се лъжем – задочното не дава реални знания. Много хора компенсират с голямо четене, но не е същото. Но е истина и че редовното е на дъното, защото много малко хора в днешно време могат да си позволят само да учат и да не работят. Съгласен съм с професора, но усещането, че пълноценно образование могат да си позволят само децата с, да ги наречем, заможни родители, които могат да си позволят да ги издържат, ми действа потискащо\n25 април 2019 12:11\nИмам колега, който по време на редовното обучение не се появи нито на лекции, нито на упражнения, а и на държавните изпити не го видях, но явно е ходил, вероятно. Днес е известно име в правната общност, дори и на един скорошен форум обясняваше и поучаваше кое как трябва да бъде…\n25 април 2019 20:27\nПоредните сътворени измишльотини с полуюристи ми звучат ,като полуистините на професора цялостна реформа е необходима факторите са много и задочната форма не е гаранция за качество на висшето образование. Проблема е след това с реализацията на практика и образованието да следва своята легитимна цел на бизнеса, именно по лесното намиране на работа и приложение на практика.